b'\n_START_ARTICLE_\nHausa\n_START_SECTION_\nZgodovina ljudstva\n_START_PARAGRAPH_\nPrvotno dr\xc5\xbeava Hausa, vklju\xc4\x8dno z mestoma Kano in Zaria, je bila v 14. in 15. stoletju vazalna dr\xc5\xbeava sosednjega Bornuja na severovzhodu. V 14. stoletju so prispeli muslimanski misijonarji in v poznem 15. stoletju uvedli \xc5\xa1eriatsko pravo in misti\xc4\x8dne sufijske obrede. 1513 so jih podjarmili Songaji, vladarji mo\xc4\x8dnega trgovskega kraljestva od toku reke Niger. V za\xc4\x8detku 19. stoletja so Fulani, ki so vladali islamskemu cesarstvu v zahodni Afriki, spro\xc5\xbeili vrsto svetih vojn, da bi o\xc4\x8distili islam in prevzeli nadzor nad de\xc5\xbeelo. Naselili so se na tem obmo\xc4\x8dju in prevzeli kulturo in jezik Hausa.'